**פסח חג הפתח**

**זוהר ח"ג, פרשת אמור דף צה ע"א**

|  |  |
| --- | --- |
| ובחדש הראשון בארבעה עשר יום לחדש וגו', ר' חייא פתח (שם ה) אני ישנה ולבי ער קול דודי דופק וגו'... פתחי לי פתחא כחדודא דמחטא ואנא אפתח לך תרעין עלאין.פתחי לי אחותי דהא פתחא לאעלא לי בך הוא, דלא ייעלון לגבאי בני אלא בך, אנת הוא פתחא לאעלאה לי (בך) אי אנת לא תפתח פתחך הא אנא סגיר דלא ישכחון לי. בגין כך פתחי לי פתחי לי ודאי, ועל דא אמר דוד כד בעי לאעלא למלכא אמר (תהלים קיח) פתחו לי שערי צדק אבא בם אודה יה, זה השער ליי' דא הוא פתחא ודאי לאעלא למלכא... | ובחדש הראשון בארבעה עשר יום לחדש וגו', ר' חייא פתח (שם ה) אני ישנה ולבי ער קול דודי דופק וגו'...פתחי לי פתח כחודו של מחט, ואני אפתח לך שערים עליונים.פתחי לי אחותי, שהרי הפתח להיכנס אצלי בך הוא.שלא יכנסו אצלי בני אלא בך. את הוא פתח להיכנס אצלי, אם את לא תפתחי פתחך הרי אני סגור, שלא ימצאו אותי.משום כך, פתחי לי פתחי לי ודאי. ועל כך אמר דוד כשרצה להיכנס למלך אמר: פתחו לי שערי צדק אבא בם אודה יה, זה השער ליי'.זה הוא פתחא ודאי להיכנס למלך... |

**הראי"ה קוק, שמונה קבצים קובץ א פס' קמ**

...הצד הבריא של היושר מצוי הוא באנשים גסים יותר ויותר ממה שהוא מצוי במלומדים ומוסריים בעלי מחשבה. יותר מובהקים הם המלומדים בדברים הפרטיים של המוסר, בחוקיו ודקדוקיו, אבל עצם הרגשתו זאת היא מצויה באנשים בריאים טבעיים, שהם הם ההמון, עם הארץ. ולאו דוקא בהרגשת המוסר השרשית עולה הוא ההמון על אנשי הסגולה גם בהרגשת האמונה, הגדלות האלהית, היופי, החושיות, הכל אשר לחיים בדרך ישרה, בלתי מסוננת ע"י הצינורות המלאים שכר אגמי נפש של הדעת וההחכמה, הוא יותר בריא וטהור בההמון...

**הגרי"ד סולובייצ'יק, זמן חירותנו, הסמליות של המצה עמ' 73-75**

בסמנטיקה של הלשון העברית מציינת המצה דבר שלא הגיע לשלמות, לא הסתיים, דבר בלתי בשל, נא, לא מפותח ומיידי. היא מזכירה לנו את סמל הילד הנאיבי וחוויותיו הבסיסיות, שאותן הוא חייב לשאת עימו אל בגרותו. בהגיעו אל שנותיו הבשלות חייב האדם, פרט להיותו בוגר אינטיליגנטי, גם להזדהות בגבורה עם ילד שעשועים.

החמץ מייצג את הגמור, המושלם, את מי שהגיע לגמר גידולו ואת סופו של התהליך, את "האדם החושב" במלוא הודו ותפארתו... המצה היא תעתיק סמלי של החוויה האינטימית של היצמדות ילדותית אל הא-לוהים ושל הכמיהה אליו, של מציאתו לא ברמת ההכרה השכלית אלא ברמת הנאיביות, האמונה והתחושה. השחרור מכל המגבלות והמצרים, העלייה ממעמד של עבד למעמד של בן חורין, הם בני השגה באמצעות ההזדהות עם חווית הבסיס האנושית, עם המחויביות הילדות ותפישותיה, עם הכניעה הבלתי ביקורתית בפני הא-לוהים והאמונה הנאיבית בו, עם התבונה שלא הגיעה לשלמותה, עם תחושות ואמיתות שזמן בשלב שקודם להתבגרות...

המבוא המקדים את הארת חוויותיו של הדם הוא הכחשה עצמית של האישיות הבוגרת והופעת הילד. "כי נער ישראל ואהבהו".

**מכילתא דרבי ישמעאל בשלח - מסכתא דויהי פרשה ו**

ויושע ה' ביום ההוא את ישראל מיד מצרים, כצפור שהיא נתונה ביד אדם שאם יכבוש ידו מעט מיד הוא חונקה שנ' נפשנו כצפור נמלטה מפח יוקשים הפח נשבר ואנחנו נמלטנו ואומר עזרנו בשם ה' עושה שמים וארץ ברוך ה' שלא נתננו טרף וגו' (שם /תהלים/ קכד ו - ח) וכאדם שהוא שומט את העובר ממעי הפרה שנ' או הנסה אלהים לבא לקחת לו גוי מקרב גוי שאין ת"ל גוי מקרב גוי אלא כאדם שהוא שומט את העובר ממעי הפרה ואומר ואתכם לקח ה' ויוצא אתכם מכור הברזל וגו' (דברים ד כ).

**עולת ראי"ה, הגדה של פסח, עמ' כד**

...צריך להכיר איך שיעבוד מצרים ויציאת מצרים הם הנושאים של שני מיני החיים, חיי ההכנה וחיי התכלית. אמנם צריך להכיר כי כל המגרעות הנמצאים בחיי ההכנה המה באים כדי להקנות אותנו קנינים כאלה, שישלימו אותנו בהגיע זמן חיי התכלית. ואלמלא הכחות שהם נראים לנו שפלים ויוצאים מתעודת הטוב והאושר, שהקנינו אותם לנו בזמן ההכנה, דוקא ע"י מה שאז היינו ראויים לדברים קטנים, לא היה אפשר שנבא למעלה רוממה באמת בהגיע זמן התכלית...